Наогул, характэрнай рысай картачных столікаў з’яўляецца сіметрычнасць, бо ні адзін з гульцоў не павінен мець перавагі. А тканіна абіўкі (лён, драп і аксаміт) стала атрыбутам картачных гульняў — на ёй крэйдай пісалі стаўкі, распісвалі партыі. Складныя столікі днём служылі пастаментам, скажам, для ваз з кветкамі. І менавіта за картачным столікам зрабіў сваё вынаходніцтва сэр Джон Мантэгю IV герцаг Сэндвіч, кіраўнік брытанскага адміралцейства. Праводзячы ноч за брыджам, лорд вырашыў перакусіць і, не жадаючы пэцкаць рукі або перарываць гульню, запатрабаваў прынесці яму бутэрброды, накрытыя зверху кавалкам хлеба — сучасны сэндвіч. Да XVIII стагоддзя картачны столік англічане часта выкарыстоўвалі ў якасці чайнага століка.